**ROMÂNIA (nu produce efecte juridice)**

**JUDEŢUL MUREŞ INIŢIATOR**

 **MUNICIPIUL TÂRGU MUREŞ Primar,**

 **DIRECŢIA ŞCOLI Sóos Zoltán**

 **Nr. \_\_\_\_\_\_\_\_\_\_din \_\_\_\_\_\_\_\_\_**

**REFERAT DE APROBARE**

 **privind scoaterea din circuitul educational al imobilului situat în Târgu Mureș str. Gh. Doja nr.250, înscris în** cartea funciară nr.130476 Târgu Mureș, nr.crt.A1.1, nr.cadastral 130476-C1, Târgu Mureș, **fostul Liceu Tehnologic- Emil A. Dandea din Târgu Mureş.**

 În imobilul situat administrativ în Târgu Mureş, str. Gh Doja, nr.250, înscris în CF nr.130476 s-a desfăşurat activitate educaţională până în anul 2013, constituind sediul fostului Liceu de chimie industrială Târgu Mureş, liceu care ulterior și-a schimbat denumirea în Liceul Tehnologic Emil Dandea.

 Începând însă cu anul 2000, ca urmare a privatizării Combinatului Chimic din Târgu Mureş, a scăderii demografice înregistrate la nivelul întregii ţări, efectele negative s-au extins și asupra învăţământului cu profil tehnologic –chimic la nivel local, numărul elevilor care frecventau cursurile unității respective de învățământ, scăzând de la an la an.

 Ca urmare a acestui fapt, în anul 2013, în baza Deciziei nr.2519 a ISJ Mureş, Liceul Tehnologic Emil A. Dandea, cu sediul în Târgu Mureş, str. Gh Doja, nr.250 s-a desfinţat, prin absorbţie cu Liceul Tehnologic Ion Vlasiu din Târgu Mureş.

 Prin HCL nr.175/2019, dreptul de administrare asupra imobilului respectiv de catre Liceul Tehnologic Ion Vlasiu a fost retras, astfel că imobilul este doar în paza proprietarului-respectiv Municipiul Târgu Mureş.

 De la această dată, în spaţiile ce au constituit sediul unităţii de învăţământ desfiinţate, nu s-au mai desfăşurat activităţi educaţionale.

 Prin HCl nr.339 din 28 octombrie 2021, s-a aprobat schimbarea destinației imobilului situat în Târgu Mureș, str. Gh Doja nr.250, fostul Liceu Tehnologic Emil Dandea din unitate de invățământ în sediu necesar desfășurării activității unor instituții publice aflate în subordinea Consiliului Local, dispunându-se intocmirea documentației în vederea emiterii avizului conform de către Ministeul Educației și Cercetării, astfel cum prevedeau dispozitiile art.2 din ordinul nr.5819/2016 cu modificările și completările ulterioare cu raportare la dispozitiile art.112 alin.6 din Legea nr.1/2011 Legea educației Naționale.

 Ulterior adoptarii Hotaraii de Consiliul Local nr.339/2021, în Monitorul Oficial nr.1085 din 12 noiembrie 2021, a fost publicată Legea nr.271/2021 pentru modificarea și completarea art.112 din Legea nr.1/2011 – Legea educației naționale, iar modificările aduse prin noul act normativ prevăd posibilitatea schimbării destinației bazei materiale si a terenului folosit de către instituțiile de invățământ preuniversitar de stat după cum urmează:

* De către autoritățile administrației publice locale, cu avizul conform al Ministerului Educației, în primii 3 ani calendaristici de la întruperea activității educaționale
* De către  **autoritățile administrației publice locale, fără aviz, după primii 3 ani calendaristici de la întreruperea activității educaționale.**
* Drept urmare, față de dispozitiile legale mai sus invocate, de vreme ce în imobilul ce face obiectul prezentei nu se mai desfășoară activitate educațională de peste 3 ani, ne aflăm în situația prevăzută de dispozitiile art.112, alin.6 ind.2 din Legea nr.1/2011 modificată si completată, în care autoritatea publică locală poate dispune scoaterea imobilului din circuitul educațional, fără a mai fi necesar avizul Ministerului Educației.

 Având în vedere cele menţionate anterior, supunem aprobării Consiliului Local Municipal Târgu-Mureş, proiectul de hotărâre pentru **scoaterea din circuitul educational al imobilului situat în Târgu Mureș str. Gh. Doja nr.250, înscris în** cartea funciară nr.130476 Târgu Mureș, nr.crt.A1.1, nr.cadastral 130476-C1, Târgu Mureș, **fostul Liceu Tehnologic- Emil A. Dandea din Târgu Mureş.**

 Ataşăm prezentei:

 - -copie extras de carte funciară

 -HCL. 339/2021

- HCL nr.175/2019

-

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

întocmit: c.j D.M.

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **R O M Â N I A ( nu produce efecte juridice)**

 Initiator

**JUDEŢUL MUREŞ Primar**

**CONSILIUL LOCAL AL MUNICIPIULUI TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2021**

**privind scoaterea din circuitul educational al imobilului situat în Târgu Mureș str. Gh. Doja nr.250, înscris în** cartea funciară nr.130476 Târgu Mureș, nr.crt.A1.1, nr.cadastral 130476-C1, Târgu Mureș, **fostul Liceu Tehnologic- Emil A. Dandea din Târgu Mureş.**

***Consiliul local municipal Târgu Mureş, întrunit în şedinţă ordinară de lucru,***

 Având în vedere referatul de aprobare a proiectului de hotărâre înregistrat sub nr.\_\_\_\_\_\_\_\_din \_\_\_\_\_\_\_\_inițiat de primarul Municipiului Târgu Mureș, prin Direcţia Şcoli, privind **scoaterea din circuitul educational al imobilului situat în Târgu Mureș str. Gh. Doja nr.250, înscris în** cartea funciară nr.130476 Târgu Mureș, nr.crt.A1.1, nr.cadastral 130476-C1, Târgu Mureș, **fostul Liceu Tehnologic- Emil A. Dandea din Târgu Mureş.**

 Văzând:

Raportul Comisiilor de specialitate din cadrul Consiliului Local al Municipiului Târgu Mureş,

 și ținând cont de :

 prevederile art. 80-81 din Legea 24/2000 privind normele de tehnică legislativă pentru elaborarea actelor normative cu modificările şi completările ulterioare

 Art.112, alin.6 ind.2 si următoarele din Legea nr.1/2011 – Legea Educației naționale cu modificările și completările ulterioare

 Legea nr.271/2021 pentru modificarea si completarea Legii nr.1/2011

 Art. art. 108 alin.1 din OUG nr.57/2019, privind Codul Administrativ cu modificările și completările ulterioare

În temeiul prevederilor art.129, alin.1, alin. 4 lit.”e”, alin.(7) lit.r, art.139 alin.1, alin.(3) lit.g, art.196, alin.(1) lit.a, din OUG nr.57/2019 privind Codul administrativ cu modificările și completările ulterioare ,

**H o t ă r ă ş t e :**

 Art. 1. Se aproba **scoaterea din circuitul educational al imobilului situat în Târgu Mureș str. Gh. Doja nr.250, înscris în** cartea funciară nr.130476 Târgu Mureș, nr.crt.A1.1, nr.cadastral 130476-C1, Târgu Mureș, **fostul Liceu Tehnologic- Emil A. Dandea din Târgu Mureş.**

 Art. 2. Se aprobă radierea din cartea funciară nr. .130476 Târgu Mureș, nr.crt.A1.1, A1.2.,A1.3 nr.cadastral 130476, a înscrierilor referitoare la Grupul Scolar de Chimie Industriala Tg Mureș.

 Art.3 Cu ducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, Administratia Domeniului Public, Direcția tehnică și Direcţia Economică

 **Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 Art.4. Prezenta hotărâre se comunică :

-Directiei Școli

- Direcției Economice

- Direcției tehnice

--Inspectoratului Scolar Judetean Mureș

**Viză de legalitate**

**Secretar General al Municipiului Tîrgu Mureş**

**BÂTA ANCA VOICHIȚA**